กลุ่มประเทศ G-20 อาจได้รับมอบหมายให้ประสานงานเศรษฐกิจโลกแทนกลุ่ม G-8
คาดว่าประธานาธิบดีบารัค โอบามาจะประกาศว่าประเทศกลุ่มจี-20 ซึ่งรวมถึงอินเดีย จีน อินโดนีเซีย และเกาหลีใต้จะทำหน้าที่ในการประสานเศรษฐกิจโ
ประเทศในกลุ่มจี-8 นั้นเป็นประเทศที่เศรษฐกิจเจริญมากกว่าที่อยู่ทางภาคพื้นอเมริกาเหนือ ยุโรป ญี่ปุ่น และรัสเซียนักเศรษฐศาสตร์ทางเอเชียกล่าวว่า ความเปลี่ยนแปลงที่ว่านี้สะท้อนภาพให้เห็นว่าพลังเศรษฐกิจของเอเชียกำลังเข้มแข็งยิ่งขึ้นและเวลาเดียวกันก็ทำให้เอเชียต้องเข้าไปมีส่วนรับผิดชอบมากขึ้นเช่นกัน นักเศรษฐศาสตร์ทางเอเชียกล่าวว่าการมอบหมายให้ประเทศกลุ่มจี-20 ซึ่งประกอบด้วยประเทศที่เศรษฐกิจกำลังเจริญ และที่กำลังลืมหน้าอ้าปากให้ทำหน้าที่ประสานด้านเศรษฐกิจของโลกจะก่อให้เกิดผลกระทบโดยทันทีน้อย คุณ ฮาดี โซซาสโตร นักเศรษฐศาสตร์อาวุโสแห่งศูนย์ยุทธศาสตร์และวิเทศคดีศึกษาที่กรุงจาร์กาต้ากล่าวว่าเรื่องข้างต้น จะไม่ทำให้ดุลยภาพของพลังเศรษฐกิจในโลกเปลี่ยนแปลงไปอย่างน่าตกตะลึง นักเศรษฐศาสตร์ผู้นั้นกล่าวไว้ตอนนี้ว่า “ระเบียบวาระของประเทศกลุ่มจี-20นั้นยังคงโดนประเทศในยุโรปที่ใหญ่โตกว่า และสหรัฐอเมริกาครอบงำอยู่ เอเชียตะวันออกยังมิได้แสดงสิทธิของตน” หัวหน้าคณะเศรษฐกรแห่งหอการค้าฮ่องกง เดวิดโอเรียร์ กล่าวว่าการเปลี่ยนแปลงที่ว่านั้น สะท้อนภาพให้เห็นถึงพลังเศรษฐกิจที่เข้มแข็งขึ้นเรื่อยๆของจีน และของประเทศอื่นๆ ในเอเชีย เขากล่าวไว้ตอนนี้ว่า “ในระยะสั้นผมมองไม่เห็นว่า เรื่องดังกล่าวจะทำให้เกิดความเปลี่ยนแปลงมากมายอะไร แต่เมื่อมองระยะยาวนั่นเป็นการยอมรับว่า เศรษฐกิจของจีนขณะนี้ว่าใหญ่โตมากๆและควรเป็นส่วนหนึ่งของกระบวนการตัดสินใจ สำหรับโครงสร้างทางการเงินและทางเศรษฐกิจของโลก” กลุ่มจี-20นี้ ตั้งขึ้นในฐานะเป็นที่ปรึกษาระดับรัฐมนตรีเมื่อปีพุทธศักราช 2542 หลังจากเกิดวิกฤติการณ์การเงินทางเอเชียผู้นำของกลุ่มจี-20มาประชุมกันครั้งแรกเมื่อปีที่แล้วนี่เอง ประเทศกำลังพัฒนาหลายประเทศ ร้องอุทธรณ์ว่าการจัดการผิดพลาดในด้านกฎระเบียบทางการเงินในประเทศใหญ่ๆที่เจริญแล้วทำให้เกิดวิกฤติการณ์ ซึ่งยังผลเสียหายแก่เศรษฐกิจของประเทศเหล่านั้น และว่าพวกตนควรมีส่วนมีเสียงในด้านวิธีการปฏิบัติงานของระบบการเงินโลกนั้นมากขึ้น บทบาทที่เพิ่มขึ้นนี้ ทำให้ประเทศภาคีของกลุ่มจี-20ต้องร่วมมือต่อไปแม้แต่ในช่วงหลังจากวิกฤติการณ์การเงินโลกยุติลงแล้วเสียด้วยซ้ำไปกลุ่มจี-20 ยังตกลงให้ประเทศกำลังพัฒนามีเสียงมากขึ้นในกองทุนการเงินระหว่างประเทศซึ่งดูสอดส่องระบบการเงินโลก นักเศรษฐศาสตร์ ฮาดี โซซาสโตร กล่าวว่าความรับผิดชอบใหม่มาพร้อมกับอำนาจใหม่ เขากล่าวไว้ตอนนี้ว่า “มีการคาดหวังกัน เกี่ยวกับประเทศอย่างเช่นจีนและอินเดียมากเหลือเกินว่าเพราะสมรรถนะทางเศรษฐกิจเมื่อเร็วๆ นี้และเพราะขนาดของเศรษฐกิจของประเทศเหล่านั้น ประเทศเหล่านั้น จึงควรดำเนินงานช่วยเศรษฐกิจโลกให้มากยิ่งขึ้น” เขากล่าวด้วยว่า ประเทศทางเอเชียจะโดนกดดันมากยิ่งขึ้นให้ดำเนินการเกี่ยวกับปัญหาต่างๆอย่างเช่นการลดปริมาณการปล่อยก๊าซคาร์บอนการลดเงินอุดหนุนด้านเชื้อเพลิง และเลิกนโยบายปกป้องผลประโยชน์ทางการค้าของตน